Jan Bącewicz

Jan Bącewicz  estis pola kuracisto kaj doktoro pri Medicino kaj Kirurgio. Li ricevis sian unuan edukadon ĉe la dominikanaj sacerdotoj el la Kalvarija, Litovio.  En 1817, li iris al Vilnius, kie, post ricevi sian diplomon pri filozofio, li sin dediĉis al medicino. En 1823 li diplomiĝis en la Universitato de Vilnius.

En 1823, li akiris sian doktorecon, kaj post venado al Varsovio, li oficis kiel estro de la militista hospitalo de Ujazdów; li plenumis tiujn funkciojn ĝis 1833. En 1825 li iĝis aktiva membro de la "Varsovia Medicina Societo", kaj en 1834 li iĝis membro de la Medicina Societo, en Vilnius; en 1834, membro de la medicina konsilio kaj ekzamenanto en terapio kaj patologio por homoj petantaj pri permeso praktiki medicinon en la Regno de Pollando aŭ por pli altaj akademiaj gradoj. En 1841, li iĝis membro de la Speciala Konsilio de la Instituto por Surdmutuloj en Varsovio; en 1855 li iĝis membro de la Ĉefa Konsilio por la prizorgado de la bonfaraj institucioj de la Regno.

Li mortis la 27-an de decembro 1864, farinte multnombrajn testamentaĵojn por bonfaraj celoj, inkluzive de testamentaĵoj favore al la fonduso subtenanta vidvinojn (orfojn kaj forlasitojn de la kuracistoj). La Varsovia Medicina Kompanio ŝuldas sian malavarecon al la propra domo, kiun ĝi posedas nuntempe. Lia biografio kun portreto troveblas en la "Tygodniku Ilustrowanym" de 1866. El siaj verkoj, multajn el kiuj li skribis kaj konservis plejparte en la Memoraĵo de la Societo Primedicina de Varsovio" kaj kies detala listo troviĝas ĉe la Akademio Leono Koźmiński, en Varsovio, la plej gravaj koncernas al: mastektomio, hepata absceso, aneŭrismo de la aorto, la uzo de fero varmigita sur ulceroj post pafo; vintra malvarmo, tifoida febro, venenigo pro beladono, skorbuto, fine, ili inkluzivas raportojn en kelkaj jaroj pri la ĝeneralaj malsanoj.Wielka encyklopedya powszechna ilustrowana

Li donacis sian bibliotekon al la Medicina Societo. Lia monumento ĉe Tombejo Powązki estis farita fare de la pola skulptisto Jan Ewaryst Zbąski (1825-1891).Ĉi-artikolo estis tradukita surbaze de la pola Vikipedia samnoma dokumento.
Verkaro

 "Postrzeżenia chirurgiczne", ("Kirurgiaj observoj")
 "Wyjście nie zwykłym sposobem ciał obcych z ran postrzałowych" ("Forprenado de fremdaj korpoj el pafvundoj per nekutima maniero") 1837
 "O udzielaniu się ludziom nosacizny końskiej (osaena maligna contagiosa equorum, seu morbus lymphaticus malignus)" ("Pri la transdono de ĉevala mordo al homoj") ("Kontaĝa maligna malsano de ĉevaloj, aŭ maligna limfa malsano")
 "O gorączce tyfoidalnej" ("Pri tifa febro")
 "Uwagi nad chorobami panującem w miesiącu lipcu i sierpniu, czyli nad zabójczą cholerą z 1852 r." ("Notoj pri malsanoj ĝeneralaj en julio kaj aŭgusto, t.e. pri la mortiga ĥolero de 1852.")
 "O działaniu wezykatoryi, jej skutkach i wskazaniach", ("Pri la funkciado de la iritaj substancoj, ĝiaj efikoj kaj indikoj", Tygodnik. Pafarko") 1857

Vidu ankaŭ
 Jan Fryderyk Wilhelm Malcz (1795-1852) pola kuracisto
 Jan Ewaryst Zbąski (1825-1891) pola skulptisto
 Adam Ferdynand Adamowicz (1802-1881) pola kuracisto, botanikisto, veterinaro kaj scienca historiisto, aŭtoro de la Universala Ennciklopedio aŭ Encyklopedia powszechna

 Referencoj 

Kategorio:Naskiĝintoj en 1797
Kategorio:Mortintoj la 27-an de decembro
Kategorio:Mortintoj en 1864
Kategorio:Naskiĝintoj en la 18-a jarcento
Kategorio:Mortintoj en la 19-a jarcento

Kategorio:Pollingvaj verkistoj
Kategorio:Polaj kuracistoj
Kategorio:Polaj kirurgoj
Kategorio:Polaj verkistoj